system
Răspunde în limba română, în stilul Wikipedia, cat mai corect gramatical.
user
Ce poți relata despre Boghiș, Sălaj?
assistant
Boghiș este satul de reședință al comunei cu același nume din județul Sălaj, Transilvania, România.

Drumul județean traversează satul Boghiș pe o lungime de 5 km și face legătura între localitățile Nușfalău și Ciucea. Localitatea Boghiș este unită cu localitatea Iaz printr-un drum comunal asfaltat a cărui lungime este de 2,5 km pe teritoriul unității noastre administrativ-teritoriale. Satele componente ale comunei: Boghiș și Bozieș sunt unite de un drum comunal care are o lungime de 1,5 km. La începutul lunii august a.c. au fost demarate lucrările de asfaltare a acestui drum comunal. Autostrada Brașov – Borș va trece prin apropierea comunei, iar punctul de racolare la autobandă se va afla la o distanță de 7 km de localitate. Zilnic pe traseul Boghiș-Șimleu Silvaniei-Zalău circulă la interval de aproximativ 2 ore autobuze. În comuna Boghiș există rețea de alimentare cu apă care, la ora actuală, are o lungime de 12.513 m din care: 8973 m în satul Boghiș. Rețeaua de canalizare și tratarea apelor uzate se află în curs de realizare, lucrarea fiind finanțată din fonduri accesate prin proiectul PHARE. În partea de nord a satului se află stațiunea turistică BĂILE BOGHIȘ care reprezintă o atracție turistică datorită apei termale care are efecte terapeutice.În localitatea Boghiș se află un cămin de bătrâni care oferă servicii unui număr de 50 de asistați.

Note

Legături externe 
 Harta comunei Boghiș 

Boghiș, Boghiș